CELEX: 32006D0450
Language: bg
Date: 2006-06-27 00:00:00
Title: Решение на Съвета от 27 юни 2006 година за изменение на Решение 2003/631/EО за приемане на мерки относно Либерия съгласно член 96 от Споразумението за партньорство АКТБ — ЕО, в случай на извънредни и спешни обстоятелства

Важна правна забележка

|

32006D0450

Официален вестник n° L 179 , 01/07/2006 стр. 0051 - 0054 Официален вестник n° L 076 , 16/03/2007 стр. 0001 - 0004

		Решение на Съветаот 27 юни 2006 годиназа изменение на Решение 2003/631/EО за приемане на мерки относно Либерия съгласно член 96 от Споразумението за партньорство АКТБ — ЕО, в случай на извънредни и спешни обстоятелства(2006/450/EО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 300, параграф 2, втора алинея от него,като взе предвид Споразумението за партньорство АКТБ-ЕО, подписано в Котону на 23 юни 2000 г. [1] (по-долу наричано "Споразумението АКТБ-ЕО"),като взе предвид Вътрешното споразумение между представителите на правителствата на държавите-членки, които се срещнаха в рамките на Съвета, за мерките, които следва да се предприемат, както и за процедурите за прилагане на Споразумението за партньорство АКТБ-ЕО [2], и по-специално член 3 от него,като взе предвид предложението на Комисията,като има предвид, че:(1) В Решение 2002/274/EО на Съвета от 25 март 2002 г. за завършването на консултациите с Либерия по членове 96 и 97 от Споразумението за партньорство АКТБ-ЕО [3] е предвидено приемането на подходящи мерки по смисъла на член 96, параграф 2, буква в) и член 97, параграф 3 от Споразумението за партньорство АКТБ-ЕО.(2) В Решение 2003/631/EО на Съвета от 25 август 2003 г. за приемане на мерки относно Либерия съгласно член 96 от Споразумението за партньорство АКТБ-ЕО в случай на извънредна ситуация [4] е предвидено приемането на по-нататъшни подходящи мерки по смисъла на член 96, параграф 2, букви б) и в) от Споразумението за партньорство АКТБ-ЕО.(3) Решение 2005/16/EО на Съвета [5], с което се изменя Решение 2003/631/EО, удължава срока на действие на тези мерки до 30 юни 2006 г.(4) Предприети от либерийското правителство мерки в една много трудна бюджетна ситуация свидетелстват за неговата решимост да постигне напредък в съответствие с принципите на доброто управление, зачитането на правата на човека и върховенството на закона.(5) Поради това е целесъобразно да се отменят съответните подходящи мерки, които са приети съгласно член 96 от Споразумението за партньорство АКТБ-ЕО,РЕШИ:Член 1Отменят се подходящите мерки, които са приети съгласно член 96 от Споразумението за партньорство АКТБ-ЕО.Член 2Въз основа на член 8 от Споразумението за партньорство АКТБ-ЕО продължава да се провежда интензивен политически диалог. Съдържанието на този политически диалог е изложено в приложеното писмо до президента на Либерия.Член 3Настоящото решение влиза в сила в деня на приемането му.Член 4Настоящото решение се публикува в Официален вестник на Европейския съюз.Съставено в Люксембург на 27 юни 2006 година.За СъветаПредседателJ. Pröll[1] ОВ L 317, 15.12.2000 г., стр. 3. Споразумение, изменено със Споразумението, подписано в Люксембург на 25 юни 2005 г. (ОВ L 287, 28.10.2005 г., стр. 4).[2] ОВ L 317, 15.12.2000 г., стр. 376.[3] ОВ L 96, 13.4.2002 г., стр. 23.[4] ОВ L 220, 3.9.2003 г., стр. 3.[5] ОВ L 8, 12.1.2005 г., стр. 12.--------------------------------------------------ПРИЛОЖЕНИЕПИСМО ДО ПРЕЗИДЕНТА НА ЛИБЕРИЯБрюксел, …ДО НП г-жа Ellen Johnson-SirleafПрезидент на ЛиберияГоспожо,С писмо № SGS4/15736 от 23 декември 2004 г. Европейският съюз уведоми правителството на Либерия за намерението си да удължи срока на действие на подходящите мерки, приети от Съвета на 25 август 2003 г., до 30 юни 2006 г. В това писмо бе предвидено, че мерките биха могли да бъдат прекратени след демократичното избиране и въвеждане в длъжност на отговорни президент и правителство.Европейският съюз има удоволствието да отбележи, че избраното през октомври и ноември 2005 г. ново правителство е решено да въведе демократична промяна и да реформира работата на публичния сектор. По-специално Европейският съюз има удоволствието да отбележи, че:- парламентарните и президентските избори през октомври и ноември 2005 г. бяха свободни, прозрачни и честни,- се зачитат свободата на словото и свободата на печата,- правителството подкрепя и активно участва в прилагането на Програмата за подпомагане на стопанския мениджмънт и доброто управление (GEMAP).Независимо от това известен брой трудности забавят изпълнението на ангажиментите на правителството в областта на правата на човека и върховенството на закона, както следва:- след като правителството назначи новите ѝ членове, Комисията по правата на човека е в процес на реорганизация,- повдигнати бяха малко на брой обвинения срещу членове на силите за сигурност, които са извършили сериозни нарушения на човешки права,- новите сили за сигурност все още не оперират напълно,- ревизията на съдебната система е все още в ход,- Комисията за установяване на истината и за помирение би следвало да започне да функционира през юни 2006 г., но отпуснатият ѝ бюджет не е достатъчен за изпълнението на всички нейни задачи.Поради това в областта на правата на човека и върховенството на закона е необходим по-нататъшен напредък.С оглед на горното Европейският съюз вярва, че либерийското правителство демонстрира правилен подход и удовлетворителна решимост за подобряване на положението в страната. Европейският съюз би искал да насърчи либерийското правителство да продължи в тази насока.Поради това е целесъобразно да бъдат отменени подходящите мерки, които са приети съгласно член 96 от Споразумението за партньорство АКТБ-ЕО.Въз основа на член 8 от Споразумението за партньорство АКТБ-ЕО ще бъде провеждан засилен структурен политически диалог, който цели продължаване на процеса на засилване зачитането на човешките права, демокрацията, върховенството на закона и доброто управление. Политическият диалог ще засяга:- продължаване на действията срещу корупцията, както и прилагането на GEMAP,- напредъка, постигнат от Комисията по правата на човека и от Комисията за установяване на истината и за помирение,- реформата на съдебния сектор и сектора на сигурността,- гарантиране на активно по-нататъшно проследяване на резултатите от външните проверки на парадържавни служби и държавни финансови институции,- съдебно преследване срещу лица, които са въвлечени в нарушения на правата на човека.По време на първата си среща в рамките на засиления политически диалог съгласно член 8 страните ще изработят ангажиментите, които да бъдат поети от либерийското правителство.Искрено Ваш,За КомисиятаЗа Съвета--------------------------------------------------